
U Splitu postoji jedini samostan redovnica sv. 
'Klare u hrvatskim krajevima. U nedjelju 18. 
studenoga, proslavile su te zatvorene djevice 
sestre Sv. Klare svečano' svoju 626. godišnjicu 
dolaska u Split i 50. godišnjicu novoga samosta- 
na i crkve. Splitski biskup dr. Kv. Bonefačić 
držao jie pontifikalnu Sv. Mifu uz asistenciju, a 
pjevački zbor Gospe od Zdravlja s Dobroga pje- 
vao je svečanu troglasnu Misu. S večemjiicom i 
govorom mp. O. L. Bubala, vizitatora Provincije 
Presv. Otkupitelja, o važnosti toga reda te bla- 
goslov s Presvetim bi završena lijepa i rijetka 
večanost tog jedinoga samostana drugog fra- 
njevačkog reda u našim krajevima. 


Lijevo: UNUTRAŠNJOST CRKVE U SAMOSTANU 
SV. KLARE U SPLITU (1884.-1934.) 

Dolje: DJEVOJKA U NARODNOJ NOŠNJI IZ NOVE 
00 RE U GRADIŠĆU 

U ZAGREBU 9. PROSINCA 1934 


UMJETNOST GABRIJELA JURKIĆA 


U čemu leži tajna Jurkićeva uspjeha? — pi- 
taju se mnogi, nenavikli da vide onako brojan 
posjet naših izložbi, ni onako brojno otkuplji- 
vanje slika. Tajna je njegova uspjeha, što je 
njegova umjetnost uza sve visoke estetske kva- 
litete zadržala izražaj jednostavan, jasan i sva- 
kome pristupačan. Kod mnogih slikara, koji bez 
sumnje posjeduju kolorističke vrednote, često 
treba tražiti i odgonetati sadržaj, koji je ma- 
eehinski tretiran, namjerice deformiran i rastr- 
gan. No za likovnu umjetnost sadržaj je 'isto tako 
važan kao i forma linija i boja, kojom je izražen, 
jer bi inače svaki sadržaj mogao poslužiti za kon- 
kretizaciju stalnog umjetnikova raspoloženja, a 
ne baš onaj, koji je on izabrao. To se međutim 
protivi činjenici, da svaka plastička umjetniko- 
va tvorevina po svome osjećajnom i fantazijskom 
postanku i po svom životu kao konkretna real- 
nost nosi karakter individualnosti . . . Mnogi se 
umjetnici namjerice klone izražajne forme, koja 
bi bila »vulgarna«, jer pogrešno misle, da je ori- 
ginalnost, bravuroznost, senzacionalnost glavna 
karakteristika umjetnosti. Odatle i bezglavo 
povođenje za stranim majstorima i za modrim 
manirama dokolnog »umjetničkog visokog dru- 
štva«. Međutim izražajne originalnosti velikih 
majstora njima su svojstvene i u imitaciji izgle- 
daju prazne i smiješne kao i izopačene manire 
dokolnih »umjetničkih istraživača«. Dolazi se čak 
i do toga, da se više ne promatra objekt, koji se 
ima baciti na platno, vlastitim očima, nego kako 
bi ga gledao jedan ili drugi »moderni majstor« 
ili kako ga je već slučajno nabacio u svojim ra- 
dovima. Na taj način mena studija samog objekta, 
nego studija škola ili još jednostavnije — prosta 
i loša imitacija. 

Jurkić je daleko od džonglerskih slikarskih 
vratolomija i ne povodi se ni za kim. Pogrešno 
ga je dovoditi u vezu bilo s jednom bilo s drugom 
slikarskom školom, jer on kao što je u provin- 
ciji udaljen od ostalih naših slikarskih grupa, 
tako je daleko i od svjetski znamenitih škola, od 
kojih se emancipirao, kad je našao vlastiti, lični 
umjetnički izraz. K svom slikarskom objektu 
pristupa ozbiljno i smireno te ga s istom ozbilj- 
nošću i smirenošću i tretira. Studira ga, mode- 
lira, izvlači karakteristične nijanse i izgrađuje 
polako, polako, dok ga dovede do cjelovitog sa- 
vršenstva. Nema kod njega slika, za koje ne znaš, 

da li su tek započete, napola izrađene ili dovr- 
šene; sve je privedeno svojoj svrsi, sve je prika- 
zano potpuno, a jednostavno i smireno. 

Ličan je i u izrazu i u sadržaju. Površnom po- 
sjetiocu činit će se izložba monotona sadržajem, 
no ako malo dublje zaviri u one otsječke svježe 
bosanske krajine, uvjerit će se o neizmjernoj ra- 
znolikosti i bogatstvu. Pejsaiž dominira i u nje- 
mu su figure kao neka poanta ili kao sadržajni 
dekor. Nižu se doline i brežuljci sa kolibama, 
stablima i ovcama, nižu se put daljina i gube se 
u plavkastim maglicama zajedno s brdima dale- 
kog horizonta, a nad svima se savija široko nebo 
s bijelim oblacima, koji sačinjavaju isto tako sli- 
karski bogat svijet, kao što je onaj ispod njih. 
Trebala bi posebna studija, da se prikažu samo 
oblaci i nebesa, koji zauzimaju skoro polovicu 
Jurkićevih platna, a koji su neiscrpljivi u svojim 
varijacijama . . . Lijepa Bosna zahvaćena je u svim 
godišnjim dobama, u svim promjenama i to u 
onom nestalnom titraju večernjeg svijetla, kad 
umire dan i sunce tone iza oblaka i brdina, kod 
maglice i sjenke obavijaju sve predmete i brišu 
im krutost kontura, kad duša postaje mekana, 
nježna i iskrena i kad se nehotice predaje poseb- 
noj sentimentalnosti. Taj je momenat prirođen 
našoj Bosni, a i našem slikaru; zato je i uspio 
onaj tihani fluid sjete, koji prelazi preko svih 
platna i daje im jednu jedinstvenu oznaku i in- 
tonaciju. 

Jurkić je poznat po svojim ilustracijama iz na- 
rodne povijesti (i u tom je karakterističan!), po 
radovima religioznog karaktera, no ova ga iz- 
ložba izdiže i na drugim poljima. l. P. 


* Gabrijel Jurkić izložio je 130 slika u Ullrichovu 
umjetničkom salonu u Zagrebu (.Ilica 40). Izložba je 
otvorena 2. prosinca, a traje dio 16. prosinca o. g. 





GDJE BISTE SE ŽELJELI OŽENITI? 


BRAK NA TIBETU. Malo je gdje život i dje- 
lovanje ljudi u tako uskoj vezi s vjerom, kao 
što je to kod Tibetanaca. Pa ipak se njihov 
brak sklapa bez ikakva crkvenog blagoslova. 
Jedna od najkarakterističnijih osebina ovog 
braka jest upravo nepojmljiva sloboda, koju 
uživaju udate Tibetanke. Kadgod se ženi svidi, 
da ostavi svojeg muža ili čak svoje muževe, ro- 
diteljski joj je dom uvijek otvoren, da se vrati 
natrag i da u nanovo stečenoj slobodi čeka nove 
prosce. Međutim se veoma malen broj žena od- 
lučuje na trajan rastanak. 

Tibetanac je borbene naravi i ne dijeli se ni- 
kako od svojeg oružja. Nema nikakva smisla 



VEČERNJA MOLITVA 
Slika s izložbe Gabrijela Jurkića 


za bračnu idilu uz kućno ognjište. On se radije 
skita šumskim bespućima loveći više zbog želje 
nego zbog potrebe; ili se bavi bilo kakvom trgo- 
vinom — te ga za više mjeseci nema kod kuće. 
Njegovoj je ženi potpuno prepuštena briga za 
kućne poslove i za djecu, koja često ni očevo 
ime ne znaju. 

Nespojiva je s našim shvaćanjem braka činje- 
nica, da na Tibetu imaju jednako pravo na op- 
stanak monoganija, poligamija, poliandrija, 
brak u grupama, privremeni brak i brak na 
pokus. 

Do bračne veze dolazi otprilike ovako: Mla- 
dić, čim doraste za ženidbu, potraži u svojem 
susjedstvu djevojku, koja mu odgovara. Praćen 
od svojih najboljih drugova dojaši do šatora 
svoje odabranice, u zgodan je čas pograbi svo- 
jim snažnim rukama, povuče k sebi na konja i 
odjuri praćen vikom i pucnjavom, koja doskora 
digne na noge čitavo selo. Otac i bliža rodbina 


ugrabljene bace se na konje i dadu u potjeru 
pucajući neprestano u zrak. No od toga nema 
otmičarima nikakve opasnosti, jer je ta potjera 
ostatak starih tradicija i narodnih običaja, te 
nema zapravo više nikakve svrhe. Obje se grupe 
nakon »potjere« sastanu i proslave pomirbu 
pirom i pečenom ovnovinom. Iza toga se brak 
smatra sklopljenim, ali samo provizorno. To 
je naime tek brak na pokus. Tek ako nevjesta 
u roku od tri dana ne zaželi, da se povrati pod 
očinski šator, brak postaje pravovaljanim. 

Tibetanka može da se uda za dva pa i za tri 
brata, a da to kod nijednog od njih ne pobu- 
đuje ljubomore. Pošto Tibetanac često ostavlja 
obitelj na dulje vremena, u ovakvim, slučajevima 
postaje gospodarom čitave kuće i imetka brat, 
koji je ostao uz ženu. Ostala braća, koja se na- 
laze na putu, sklapaju bez ikakove grižnje sa- 
vjesti privremene brakove, ako se u kojem mje- 
stu namjeravaju zadržati dulje vremena. 

Još je najčudniji od svega brak u grupama. 
Nekolicina braće se ožene živeći i nadalje u 
miru i slozi pod zajedničkim krovom. Ubrzo 
dođe među njima do mješovitog zajedničkog 
života. Svaka žena pripada tada svim muževima, 
s kojima stanuje. Ma koliko ova bračna veza 
bila nama, neshvatljiva i odvratna, na Tibetu ne 
nailazi na nikakvu opoziciju. Djeca, koja se u 
ovakvom braku izrode, pripadaju čitavoj obi- 
telji, koja je svojim zajedničkim životom po- 
stala nedjeljiva. 

ARAPSKI BRAK. Muhamedanac je veoma če- 
sto zaručen još u kolijevci, a ženi se već prije 
stadija puberteta. Razumljivo je, da ovo veoma 
neprikladno pravilo ima velik broj iznimaka. 
Događa se, da mlada Arapkinja ostane do osam- 
naeste i dvadesete godine nezaručena. No ona 
je uvjerena, da će prije ili kasnije doći netko 
da je povede iz roditeljske kuće kao svoju ženu. 
Ona je redovito slobodna da primi ili odbije 
proščevu »ponudu«, koju joj javlja otac. 

Brak se sklapa bez ikakvih službenih obreda 
i ceremonija. Ženidbeni ugovor potpisuju isklju- 
čivo roditelji mladog para ili posrednici, koji u 
Arabiji igraju veliku ulogu. Veličina miraza 
ovisi o materijalnom stanju djevojčine porodice. 
Poligamija je redovita, no nijedan čovjek ne 
smije da ima više od četiri žene. Robinja si zato 
može pribaviti kolikogod hoće. 

Kad je prosac uredio sve s djevojčinim ocem, 
određuje se dan vjenčanja. Zaručnica je obavi- 
ještena nekoliko dana ranije, da se uzmogne 
na taj čin pripraviti postom i molitvom, te pot- 
puno čista prići svojem novom gospodaru, koji 
možda nije nikad s njom ni riječi progovorio. 

Na dan vjenčanja mladu već zarana pripra- 
vljaju i kite. Lice joj je bojađisano s toliko uku- 
sa i smisla za umjetničku ljepotu, koliko se sa- 
mo na Istoku može naći. Tokom čitavog dana 
vrše se u kućama zaručnika primanja, koja traju 
sve do večeri. Zaručnica prima svoje drugarice 
pozdravljajući ih na rastanku, dok zaručnik 

provodi svoje zadnje momačke časove u društvu 
vjernih prijatelja iz djetinjstva. Uzvanicima se 
obilato služi nama nepoznati zeleni čaj. Pije se 
također arapska oranđada, veoma slatko, miri- 
savo i gusto piće, koje podsjeća na liker. 

Pred gostima se nalazi i »bračni slatkiš«, koji 
ne smije nitko da dirne. On će biti kasnije od- 
nesen u bračnu sobu, gdje ga mladi par mora 
iza vjenčanja čitava pojesti. Tanjur, na kojem 
je slatkiš serviran, kasnije se razbije. 

U devet sati naveče upute se svatovi iz za- 
ručničine kuće. U zatvorenoj i iskićenoj nosilj- 
ci sjedi zaručnica, a oko nje se mota i miješa 
izvjedljiva gomila ljudi, 'žena i djece. Svatovi 
su opkoljeni raspaljivo veselim crnim svirači- 
ma, čiji se obijesni krikovi prolamaju zrakom, 
te pomalo izazivaju kod svatova raspoloženje, 
zatim raspušteno veselje, ludovanje i konačno 
pravi delirij. 

Kada mladi nosači donesu zaručnicu do zaruč- 
nikove kuće, iziđu njegovi prijatelji da je prime. 
A žene obučene u bijelo sjede u predsoblju i 
udaraju u bubnjeve, koje drže među koljenima. 

U slijedećoj sobi sjedi na povišenoj stolici 
glava obitelji čekajući mirno djevojku, koja će 
doskora postati ženom njegova sina. Kad se 
mlada pojavi na pragu salona, podigne se na- 
jednom velik žamor i jecanje: to je običajno 
čestitanje, koje žene upravljaju mladoj. Među- 
tim sve mladićeve rođakinje prolaze pored po- 
višenog sjedišta, na kojem ovaj sjedi s očem, 
podižu svoje feredže, poljube mladića u lice i 
odlaze dostojanstveno skupljajući se u jednom 
uglu sobe. Konačno dolazi zaručnikova majka 
vodeći za ruku svoju buduću snahu. Ova obiđe 
zatvorenih očiju odmjerenim korakom tri puta 
oko zaručnika i tada joj majka otkrije lice, 
koje njen budući ugleda po prvi put. On se 
drži potpuno mirno ne dajući znaka ni veselja 
ni eventualne žalosti. Kad je zaručnica treći put 
obišla oko njega, on je uzima za ruku i vodi 
posred grobne tišine u bračnu sobu. Ženidbeni 
je obred završen. 

SOVJETSKI BRAK. 'Pitat će možda neko: 
»Zar uopće postoji u današnjoj Rusiji brak?« 
Zato moramo odmah istaknuti, da boljševici us- 
prkos svih napora nijesu uspjeli da zavedu pot- 
punu slobodnu ljubav — komunistički ideal — 
već su morali da vezi između čovjeka i Ižene 
dadu neki zakonsko-obvezni karakter, što u svo- 
joj biti, htjeli oni ili ne htjeli, potsjeća na brak. 

Procedura sklapanja i rastavi janja braka traje 
svega nekoliko minuta, a vrše je naročiti uredi, 
u kojima na jednim vratima piše: ženidba, a na 
suprotnim: rastava. Pa, koji želi da sklopi brak, 
dolazi pred činovnika, koji ubilježi njihovo ime 
i prezime, te druge lične podatke. Još uplate 
stanovitu taksu i stvar je svršena: njih dvoje 
nalazi se u braku. Ako slučajno nijesu »bezboj- 
niki« (bezvjerci), odlaze tada u crkvu, da svoju 
vezu potvrde sakramentalnim blagoslovom. Ra- 
zumljivo je, da na ovakve boljševici gledaju 
veoma prijekim okom. To će se usuditi da učini 
malo koji član komunističke stranke, jer bi se 


izvrgao opasnosti da zauvijek izgubi svoj po- 
ložaj, svoje pravo na život. 

Često se događa, da bračni par, usprkos le- 
galno sklopljenoj vezi, ne može da živi zajed- 
ničkim životom. Uzrok je tome strahovita stam- 
bena kriza, koja vlada u sovjetskoj Rusiji, a 
naročito se teško osjeća u samoj Moskvi. Dok 
je u ovom gradu prije revolucije živjelo devet 
sto tisuća stanovnika, danas se njihov broj popeo 
čak na dva i pol milijuna. 

Ako je muiž na primjer dobio krevet u uglu 
neke sobe, u kojoj se pored njega nalazi još 
petero-šestero njemu nepoznatih lica, a njegova 
žena jedan dio kreveta u kakvoj spavaonici stu- 
dentica, tada njih dvoje nemaju mogućnosti za 
zajednički život, već moraju da traže u slobod- 
nim satima zgodnu priliku za sastanak na bilo 

kojem trećem mjestu. Kroz to vrijeme oni na- 
prežu sve sile, da dobiju zajednički stan, koji 
će se u najpovoljnijem slučaju sastojati od ne- 
koliko četvornih metara u sobi, koja je već pri- 
mila tolik broj stanara, da će se ovo dvoje jed- 
va u njoj smjestiti. 

Lakoća, kojom se brak u sovjetskoj Rusiji 
sklapa i rastavlja, navela je mnoge na sklapa- 
nje formalnog braka, da izbjegnu udaru stam- 
benog zakona. Čovjek, koji si je na bilo koji 
način uspio pribaviti sobu, što je u Moskvi iz- 
vanredan luksus, ne smije ni u kojem slučaju 
da drži podstanare. Da obiđe ovu odredbu, on si 
nađe podstanarku, koja jednostavno ode s njim 
u ženidbeni ured i oni se uzmu. 'Udati se za 
čovjeka, koji ima vlastitu sobu, to je ideal mla- 
dih moskovskih djevojaka. Za studentice, koje 

dolaze iz provincije, soba je veoma znatan mi- 
raz, koji ih lako navede na sklapanje braka. Ta 
to konačno nije nikakov »riziko«. Rastava se 
može bez poteškoća provesti već sutradan, a 
njena procedura traje svega nekoliko minuta. 
A soba, koju će imati na raspolaganju, bit će 
predmet krajnje zavisti svih njenih drugarica. 

Netko će tu naći ostatke buržujskih težnja, 
ali mi tu vidimo odraz ljudske duše, koja se nije 
pod vladom srpa i čekića ni malo promijenila 
usprkos p jatil jetke, kolektivizacije i bezboštva. 

BRAK U JAPANU. Kroz gustu poljsku aleju 
u punom cvatu odmiče veselo malena povorka 
sa pomno zatvorenom nosiljkom u sredini. Kad 
bismo mogli da razmaknemo kao krv crvene 
zavjese, opazili bismo unutra gracioznu figuru 
mlade japanske zaručnice, koja više naliči igrač- 
ci nego djevojci za udaju. Pred nekoliko sed- 
mica odlučiše njeni roditelji i neizbježivi stari 
provodadžija da malu udadu. Provodadžija je 
već ranije pronašao valjana mladića, koji je 
imao sve potrebne uvjete, da postane mužem 
dražesnog malog stvorenja, koje ga je neko- 
liko dana kasnije ugledalo po prvi put na mje- 
stu sakrivenom od bilo čijeg pogleda. 

Stari je posrednik svojem poslu toliko vješt, 
da rijetko kada doživi neuspjeh. No samo jedan 
sastanak je premalo, da se mladi upoznaju. 
Zbog toga slijede u stanovitim razmacima dalj- 
nji sastanci i konačno dolazi odlučan dan. 

Da uđete u zaručničin stan sat prije njenog 
odlaska budućem mužu, mogli biste prisustvo- 
vati tradicionalnom opremanju žive lutke, što 
predstavlja jedan od najvažnijih dijelova ženid- 
bene ceremonije: Djevojka sjedi na niskom stol- 
cu s naročito udešenom visokom frizurom okru- 
njenom sjajnim obiteljskim nakitima, koji pre- 
laze iz generacije u generaciju poput relikvija. 
Lice i vrat su bijelo oličeni, a i haljina je djevi- 


GLOBA ZA SVAKU 

Talijanske školske vlasti u Istri mnogo se trse 
oko toga, kako bi našu djecu zadojile talijanskim 
duhom i omrznule im naš materinski jezik. Vla- 
sti marljivo plijene naše omladinske knjige i 
bezazlene dječje molitvenike. Učitelji strogo 
paze, da naša djeca ne dobiju u ruke koju hr- 
vatsku knjigu. Desilo se, da su učitelji naložili 
djeci, neka u školu donesu sve knjige, koje 
imadu u kući, pa ih onda zaplijenili i spalili. 
Ali sve to ništa ne pomaže. Čim djeca izađu iz 
škole ili ispod nadzora učitelja, već govore me- 
đu sobom hrvatski. U mnogim krajevima razgo- 
varaju djeca u našem jeziku bez ikakvog straha 
i pred samim učiteljima. Općenito se može reći, 
da talijanski asimilatorni rad u istarskim ško- 
lama doživljava same neuspjehe. I ti neuspjesi 
u potalijančivanju naših mladih naraštaja sile 
učiteljstvo, koje mora višim vlastima pokazati 


čansko-bijeli kimono. Međutim se u drugoj sobi 
okupiše brojni svatovi. Čim se mlada pojavi na 
vratima sobe za primanje, zaručnik joj pođe 
ususret, uzme je za ruku i sjedne pored nje za 
niski lakirani sto, na kojem se nalaze tri čaše 
vina. Zaručnici piju naizmjence iz svih triju 
čaša, koje ni jesu iste veličine: time je završen 
službeni dio ceremonije. Zatim dvije žene od- 
vode mladu suprugu u susjednu sobu, da pro- 
mijeni toaletu. Ona skida bijelu haljinu i oblači 
purpurno-crveni ili crni kimono bogato ukra- 
šen. Vraća se zatim gostima i pridružuje sveča- 
nom piru, za vrijeme kojeg oblači još jednu 
haljinu — i konačno bračni kimono. 

Zanimljivo je, da se čitava ceremonija obavlja 
bez ikakvih vjerskih obreda, izuzevši molitvu, 
koju mlada upravlja svojim pređima, s kojima 
ona zauvijek prekida i stavlja se pod dobrostivu 
zaštitu muževljih pređa. Država također nema 
ništa sa samom ženidbom. Tek kad je čin gotov, 
provodi se registriranje zbog kontrole. Ukratko, 
vjenčanja je u Japanu isključivo interna stvar 
dviju porodica. Brak se također može veoma 
lako da rastavi, što se opet događa bez ikakve 
državne intervencije. 

Uloga provodadžije je veoma važna i napro- 
sto neizbježiva. Može negdje njegova interven- 
cija biti potpuno nepotrebna, no on je ipak tu, 
jer se moraju poštivati stari običaji, a na to se 
u Japanu strogo^ pazi. Provodadžija posreduje 
i kod rastave i provodi je s isto toliko vještine 
i predanosti, s koliko je nekoć bračni par uje- 
dinio. 

Općenito djeca pripadaju ocu. Nanovo se mo- 
že sklopiti brak tek devet mjeseci iza rastave. 
Zbog lakoće, kojom se rastava provodi, njihov 
je procenat u Japanu veći nego u Evropi, no 
daleko manji nego u Americi, koja na tom polju 
nosi nesumnjiv rekord. D. C. 


HRVATSKU RIJEČ 

bar neke uspjehe svoga rada, na to, da podu- 
zimaju proti hrvatskoj djeci razne, kulturnog 
čovjeka nedostojne mjere. Tako su u posljed- 
nje vrijeme učitelji u Žbandaju kraj Poreča i u 
Rovinjskom selu nedaleko Rovinja odredili, da 
mora svako dijete platiti globu od 10 centezima 
za svaku hrvatsku riječ, koju izgovori u školi 
ili pred školom. To je doista mjera dostojna 
naroda, koji sebe vrlo rado naziva glavnim no- 
siocem cjelokupne svjetske kulture! N. 


»Domaćica u Kufiinfi« 

i j >š 8 drugih krij ga, koje treba da se 
nađu u svakoj kući , jesu naljepši, noj - 
jeftin i najvredn iji božični dar 

Svih devet knjiga samo 40 dinara 

‘Dobivaju se Rođ upravo „Obitelji" 

Naš roman 


JANINA PJESMA ( Nastavak ) 

ENGLESKI NAPISALA FLORENCE L. BARCLAY - PREVODI VOJMIL RABADAN 


»Ista žena, isti dekor, ali sada muškarca ne- 
ma, čemu da bude naslikan, kad je za nju uvijek 
prisutan, bio vidljiv ili nevidljiv. U svom naručju 
žena drži . . .« 

Pratnja na glasoviru zamukne, i mrtva tišina 
pade na njih. 

». . . maleno dijete. Ta se slika zove: Majka.«. 

Zatim se glazba opet javi, polagana i tiha, a 

vrata se zatvoriše za sestrom Rosemary. 

* 

Jane se popne u atelier, uniđe i pogleda oko 
sebe. Svaka je sitnica svojim savršenstvom oda- 
vala Gartha: sklad zastora, čistoća praznih pro- 
stora i topla udobnost umjetnički namještenih 
kutića. Na jednom stalku nalazila se nedovršena 
slika, a paleta i kistovi ldžali su tik uz nju, kako 
ih je Garth onog kobnoga jutra prije tri mjeseca 
ostavio. Najednom se Jane trgne iz svojeg pro- 
matranja, sjetivši se, da hotimice odgađa isku- 
šenje, koje mora podnijeti. 

Za žutim paravanom pronašla je mnoštvo pla- 
tna nagomilanih u neredu, koji je pokazivao, 
da ih je ruka slijepca pomaknula nastojeći ka- 
snije uzalud da ih povrati u stari red. Jane njež- 
no i sa poštovanjem podigne platna, koja su bila 
pala na zemlju i poreda ih pomnjivo licem uza 
zid. Ali platna, koje je ona tražila, nisu bila tu. 

Jane se uspravi. U drugom kutu ateliera ugle- 
dala je naslagana platna, koja je japanski pa- 
ravan napola sakrivao. Pošla je tražiti onamo. 
Gotovo odmah našla je one dvije slike. Prepo- 
znala ih je smjesta, bacila je samo kratak pogled 
na njih i požurila se da ih ponese k prozoru, koji 
je gledao na zapad, gdje je svijetlo bilo jače. 
A onda sjedne da ih se do sita nagi eda. 

Plemenit lik mlade žene bila je prva vizija, 
koja se usjecala u mozak. Jest, plemenitost se 
snažno isticala izbijajući iz držanja, iz uzdignuta 
lica, iz sitnog dostojanstva modela. Drugi uti- 
sak, koji je slika ostavljala, bila je 
snaga, snaga postojanja, djelovanja i 
ustrajanja. Zatim bi pogled pao na li- 
ce i tu se začuđeno zaustavljao. Treća 
misao, koju je umjetnina izražavala, 
bila je ljubav, najčišća, najuzvišenija 
i najidealnija, a ipak ljudska ljubav. 

Čitala se na tom licu, koje nije nipo- 
što zahtijevalo, da ga držite lijepim. 

Ali što si ga više gledao, to je lice' 
postajalo sve privlačivije; sve više su 
iščezavale nesavršenosti, sve više si se 
morao diviti njegovoj čestitosti, nje- 
govoj plemenitoj jednostavnosti. Gle- 
dao si ga tako pa ako si začas odvrnuo 
pogled, da razmišliš o pojedinostima i 
da se zatim ponovo vratiš slici, čudo 
se zbivalo: sa lica se razlijevalo ono ta- 


janstveno svijetlo, »koje ne pripada ni zemlji ni 
moru.« To je svijetlo blistalo u mirnim sivim 
očima, koje su preko glave zatravljenog čovje- 
ka gledale napolje iz slike s izrazom, koji je oda- 
vao uzvišeno uzbuđenje žene, koja je poklonila 
čitavu sebe . . . Nježnost, odricanje, samilost 
spram čovjeka, koji joj je obuhvatio koljena, 
sve se to spajalo u beskrajnu blagost,, koja je 
gledaocu vabila suze na oči. Oko se nije moglo 
otkinuti od tog lica ožarena ljubavlju, a usne 
su šaputale jedini naziv, koji se toj slici mogao 
dati: \ Supruga . 

Jane nije ni časa sumnjala, da je to ona sama, 
ali, Bože sveti, kako li je ta slika bila različita 
od slike, koja se odražavala u njezinu ogledalu! 
U dva-tri navrata njezina misao kao da se zau- 
stavila, i gledala je sliku ne razabirući joj po- 
jedinosti. Izraz sivih očiju dozvao joj je tako 
živo u svijest sve osjećaje, koje je proživjela, 
kad se ta mila smeđa glava bila naslonila na 
njezino srce, te je više puta prošaptala: »Istina 
je . . . Jest, istina je. Ne mogu zanijekati. Osje- 
ćala sam tako, morala sam izgledati tako.« 

Pa najednom pade na koljena pred sliku. 

»O moj Bože, je li istina, da sam bila takva? 
Je li on baš mene vidio? Oh! Garth, Garth! O 
Bože, pomozi mu, da shvati, pomozi mu, da mi 
oprosti!« 

Nakon nekog vremena Jane svrne okom na 
drugu sliku . . . 

Ista žena, u istom stavu; u naručju drži ma- 
leno dijete, koje je naslonilo smeđu glavicu na 
nabrekle grudi majčine. Žena je nagnula glavu 
prema malome lišcu i smiješi mu se. Čitavo biće 
žene odaje veličajnost majčinske ljubavi. Lice 
pokazuje iste manjkavosti, ali preobraženo je i 
opet od ljubavi. Supruga je ispunila svoju mi- 
siju, te smiješak na njezinim usnama izražava 
neizrecivu radost . . . 



Slika desno: 

UMIRANJE SVIJETLA 
Slika s izložbe Gabrijela Jurkića 

Marljiva domaćica nastoji da članovi njene po- 
rodice budu uvij/ek čili i zdravi. Zato im za do- 
ručak daje šalicu kakaoa. Naročito slastan i uku- 
san je Mirim kakao, koji ćete dobiti* kod 
svakoga trgovca. Omot Mirim kakaoa za 
četiri osobe stoji svega Din 1. — 


Suze su tekle iz Janinih očiju. 

»Oh! ljubljeni moj,« šane tiho, »oprostite mi. 
Prevarila sam se. Priznat ću svoju krivnju, te 
ću je uz pomoć Božju razjasniti. Ali, oh, lju- 
bljeni moj, hoćete li mi oprostiti? 

Konačno je smogla snage da ustane. Pošla je 
k prozoru i stala tamo podignuvši ruke iznad 
glave motreći raskoš sunčeva zalaza. Nebo je 
na obzorju bilo zaliveno zlatom i grimizom, ali 
ako si podigao oči na više, susreo si čisto pla- 
vetno svemira — bez dna i bez kraja. 

Janine oči zaustaviše se na tome plavetilu, a 
smiješak sretnog očekivanja zaigra joj na us- 
nama. Zatvorila je prozor, zatim je uzela one 
dvije slike i uputila se oprezno dolje. 

»Kako ste dugo bili odsutni, miss Gray! Htio 
sam gotovo poslati Simpsona, da vidi, da li vam 
se što dogodilo.« 

»Sretna sam, što to niste učinili, gospodine 
Dalmain, jer bi me Simpson bio zatekao, kako 
plačući sjedim na podu, a za mene bi bilo poni- 
ženje, da mi on mora pomoći.« 

Garth se lagano trgne. Umjetnikovo uho pri- 
mijetilo je u glasu sestre Rosemary potpuno 
shvaćanje svojega djela. 

»Plakali ste?« upita. »Zašto?« 

»Jer sam bila u zanosu,« odgovori sestra Ro- 
semary. »Te su slike divne, diraju do u dno du- 
še, silno su ganutljive: jer ste vi uspjeli da 
uljepšate ružnu ženu.« 

Garth skoči na noge i okrene prema sestri 
Rosemary zažareno lice. 

»Što velite? kakvu ženu? poviče. 

»Ružnu ženu,« ponovi sestra Rosemarv mirno. 
»Vi svakako imate utisak, da je vaš model bio 
ružan. U tome je čudo, koje ste yi izvršili. Vi 
ste toliko poljepšali 'ženu njezinim dostojan- 
stvom supruge, toliko ste je preobrazili ponosom 
materinstva, da čim je dulje gledaš, tim više 
gubiš osjećaj nesavršenosti njezina lica. Vidiš, 
je, kako ljubi i kako je ljubljena, i ta je jedno- 
stavna činjenica čini lijepom. To je triumf 
umjetnosti.« 

Garth sjedne ponovo položivši sklopljene ru- 
ke na koljena. 


»To je triumf istine. Naslikao sam ono, što 
sam vidio.« 

»Naslikali ste njezinu dušu,« reče sestra Ro- 
semary, »a ta je duša obasjala njezino lice.« 

»Ja sam vidio njezinu dušu,« šapne Garth 
jedva čujnim glasom, »i ta je vizija bila tako 
blistava, da osvjetlujuje moju noć.« 

Nastao je uzbudljiv muk. 

Suton se spuštao. Sad se i: sestra Rosemary 
javi posve tiho: 

»Gospodine Dalmain, htjela bih da vas nešto 
zamolim. Zaklinjem vas, ne uništavajte tih slika.« 

Garth podigne glavu. 

»Treba, da ih uništim. Ne mogu se izložiti opa- 
snosti, da ih vidi netko, tko bi prepoznao . . . 
tu . . . tu gospođu, koju sam naslikao.« 

»Svakako ima netko, tko mora da ih vidi, 
prije no što budu uništene.« 

»A to je?« upita Garth. 

»Ona, koja je bila vaš model,« odgovori od- 
važno sestra- Rosemary. 

»Ne,« reče Garth, »ona ih ne će nikada vidjeti.« 

»Treba, da ih vidi!« 

U glasu, kojim je sestra tako odlučno nava- 
ljivala, -bio je neki prizvuk, koji pogodi Gartha. 

»A zašto?« opet će on. , 

»Zato: žena, koja zna, da je ružna, spoznala 
bi, da može ipak izgledati lijepa u očima onoga, 
koji je ljubi.« 

Garth ostane dugo nepomičan. Zatim ponovi 
kao da pita. 

»Žena, koja... zna, da je... ružna?« 

U njegovu se glasu javljalo i čuđenje. To je 
ohrabrilo sestru Rosemary, i ona produži: 

»Zar i vi, i začas pretpostavljate, da je toj go- 
spođi ogledalo ikada pokazalo njezino lice tako, 
kako ste ga vi prikazali? Možete biti uvjereni, 
da ona nikada ne vidi sebe u liku Supruge ili 
Majke. Je li ona supruga?« 

Garth je oklijevao pola sekunde. 

»Jest,« reče veoma mirno. 

»Je li majka?« 

»Nije, ja sam naslikao ono, što je moglo biti.« 

»Kad . . .« 

»Kad bi do toga bilo došlo,« reče kratko * 
Garth. 

Sestra Rosemary shvatila je prijekor. 

»Dragi gospodine Dalmain,« reče ponizno, 
»uviđam, da ću vam se pričiniti strašno preuzet- 
na radi ovih mojih pitanja i savjeta, ali krivite 
zbog toga utisak, koji su na mene napravile ove 
vaše divne slike... Oh! divne su, divne!« 

»Ah!« reče Garth, u kojemu je prevladalo 
zadovoljstvo umjetnika. »Miss Gray, ja sam ih 
pomalo zaboravio. Jesu li ovdje? Postavite ih 
preda se i budite tako dobri, pa mi ih opišite!« 

Jane ode k prozoru, otvori ga i udahne čisti 
zrak, a u isti mah upravila je u duši k Bogu 
vruću molitvu, da je u tom odsudnom času sna- 
ga ne izda. 

Zatim sestra Rosemary sjedne i tihim, mirnim 
glasom opiše slijepome umjetniku ono, što je 
Jane vidjela u atelieru. 

Ona je to izvršila majstorski i bezobzirice. Či- 
tav očajni žar Garthov probudi se ponovo. Uči- 
nilo mu se, kao da je Jane one večeri bila nje- 
gova. Da je navaljivao, tražeći odmah odgovor, 
ne bi ga bila mogla odbiti. Hladno mudrovanje 
slijedećih sati ne bi bili našli mjesta u onom 
času ushićenja . . . Jest, on ju je izgubio. Zašto, 
ah, zašto? Zar je mogao postojati drugi neki 
razlog, osim onoga, koji mu je ona navela? 

Glas sestre Rosemary nastavljao je neumo- 
ljivo da govori . . . Završujući natuknula je ne- 
što o ružinom grmu, koji se penje u pozadini 
slike. 

»Sviđa mi se ideja, da je cvijeće na prvoj slici 
u pupoljku, a na drugoj u potpunom cvatu.« 

Garth se sabere i nasmiješi se. 

»Jest,« odgovori, »moram vas pohvaliti, što 
ste primijetili taj detalj. No pa dobro, ne ćemo 
uništiti te slike odmah. Sada, kad smo ih pro- 
našli, nema nikakve žurbe. Bojim se, da vam 
previše posla zadajem, ali molim vas, budite 
tako dobri, pa zapitajte nekoliko velikih araka 
omotnog papira, zamotajte u njih platna, na- 
pišite odozgo: ,Ne otvaraj!’ i recite staroj Mar- 
gery, da ih ponese natrag u atelier. Na taj ću 
ih način bez ikakve poteškoće prepoznati, kad 
budem htio.« 

»To me veoma veseli,« odgovori sestra Ro- 
semary. »Možda će dakle ružna gospođa . . .« 

»Ne mogu podnositi, da se o njoj ovako go- 
vori!« klikne Garth vatreno. »Ne znam, što je 
ona sama držala o svojem licu. Naslućujem, da 
nije nikada o njemu mislila. Ne znam, kakav bi 
utisak bila ostavila na vas. Mogu da vam kažem 
samo jedno, a to je, da je njezino lice jedino, 
koje se ističe u mojoj noći . . . Sve ljepote, koje 
sam slikao i kojima sam se divio, nestaju iz mo- 
jega sjećanja. Jedino njezino lice ostaje: mirno, 
vedro, čisto, nježno, lijepo. Uvijek je preda- 
mnom. I boli me, kad netko, ko je vidio od nje 
samo sliku naslikanu mojom rukom, 'može da 
je prosudi ružnom.« 

»Oprostite mi,« zamoli ponizno sestra Rose- 
mary. »Nisam htjela da vas žalostim, gospodi- 
ne Dalmain. Smijem li vam povjeriti jednu od- 
luku, koju sam stvorila u vašem atelieru, da vam 
dokažem, kakav sam utisak osjetila pred vašim 
slikama? Ne ću da radi nedovoljne odvažnosti 
mimoiđem ono, što je vaša umjetnost prikazala: 
najslađe radosti života . . . Ponizit ću svoju oho- 
lost, bit ću iskrena i skrušena. Pisat ću svojemu 
prijatelju potpunu ispovijed, gdje ću mu rastu- 
mačiti svoje držanje u nesporazumku, koji nas 
je rastavio. Vjerujete li vi, da će shvatiti? Vje- 
rujete li, da će oprostiti?« 

Garth se nasmiješi. Pokušao je da si predoči 
sliku lijepog zabrinutog lišća, okruženog aure- 
olom lagane plave kose: činilo mu se doduše, da 
se ta slika ne slaže s glasom, ali sestra je Ro- 
semary ipak morala zacijelo tako izgledati oni- 
ma, koji je vide. 

»Morao bi da bude pravi bezdušnik, kad ne 
bi oprostio!« odgovori. 

(Nastavit će se.) 


SMRT SENJSKOGA 
BISKUPA 

Bio je svet čovjek, pravi sluga Božji, dobar kaio 
duša, velik umom, još veći srcem. Kad je prije dvije 
godine i nekoliko mjeseci postao biskup, malo ga je 
tko izvan senjske biskupije i poznavao. Opće je bilo 
mišljenje, da je na biskupsku stolicu senjsku došao 
čovjek, koji će biti doduše dobar, ali i posve običan 
biskup. No ubrzo se vidjelo, kako su se prevarili, koji 
su tako mislili. Dr Ivan Starčević nije bio običan bis- 
kup. Njegove osobne i svećeničke odlike izdigoše ga 
za ovo kratko vrijeme njegova biskupov an ja do pra- 
vog apostolskog značenja. Božja Providnost dala mu 
je posve kratak rok za njegovo biskupsko apostolo- 
vanje, ali to jače osjeti biskupija njegova apostolsku 
ruku i apostolsko srce njegovo. I mi izvan te bisku- 



t SENJSKI BISKUP DR IVAN STARČEVIĆ 
Slika s njegova posljednjeg pohoda u narod prigodom euharistijskoga 
kongresa u Drežnik-gradu 30. rujna o. g. Stupa u procesiji 
Foto „Obitelj" 

pije ostadosmo zadivljeni tom svetom pojavom bis- 
kupa, koji je ljubavlju svojom prema svima i svakom 
pretvarao ljudske vrednote u vrednote Božje . . . 

Bio je poremećena zdravlja već, kad ga je Vrhovni 
Poglavar kršćanstva postavio na biskupsku stolicu. A 
teret biskupski, koji je tako odvažno. primio i tako 
apostolski nosio, ubrzao je odlazak njegov s ovoga 
svijeta. Na glas o nenadanoj smrti njegovoj nije se 
od tuge potreslo samo srce njegova svećenstva .i nje- 
govih vjernika, nego se tugom napunilo i svima nama, 
koji smo ga poznavali. I svima nama diže se iz srdaca 
topla molitva Gospodaru života i smrti, da dobrog 
svog slugu u vječnosti nagradi za ona dobra, što ih 
je na zemlji za svog svetog života učinio-, a njegovoj 
hiskupiji da što prije opet dade biskupa-, koji će biti 
dostojan nasljednik svijetle pojave svoga predšasnika. 

Dr. J. A. 

Glazba 


'3CuČtMtw P'ić jijitLs 

K N J I Ž N I C A DOBRE DJECE 


U nizu različitih dječjih knjiž- 
nica ove knjige imadu jedno za- 
sebno mjesto i po svojim moti- 
vima i po ideji. Kod nas su se 
dosada čitale knjige ili samo iz 
nevjerojatnog svijeta bajki i po 
najnovijoj metodi iz područja 
realnosti i savremene socijalne 
zbilje. Ova knjižnica imade ple- 
menitiju i uzvišeniju svrhu, tu 
nema mjesta surovom i kriminal- 
nom elementu iz starinskih pri- 
ča, niti nečeg tužnog iz sadaš- 
njosti, već sve imadu moralnu 
poantu. Tu nema krvne osvete, 
tu nema lukavih životinja. Osve- 
ta se kao u Zeyerovim »Ukletim 
Plovcima« završava jednim brat- 
skim akordom i Kristovim rije- 
čima »Mir neka bude s nama«. 
Borba između dobra i zla je je- 
dan od primarnih elemenata svih 
priča počevši od istočnjačkih pri- 
ča o kalifu Harun A1 Rašidu, 
Amadis de Gaulu, grčke mitolo- 
gije, sredovječnih priča o Artu- 
ru i njegovim vitezovima okru- 
glog stola. U čudesnom carstvu 
priča, što cvate u nevinoj dječ- 
joj duši, uvijek žive naši pleme- 
niti i dobri kraljevići, vitezovi, 
koji se bore za pobjedu dobra. 

Knjižnica Dobre Djece izdala 
je deset lijepih knjiga, i to četiri 
legende od češkog pisca Zeyera 
iz irske, slovačke, ruske i bre- 
tonske davnine, zatim jednu knji- 
gu potkarpatskih priča, jednu 
hrvatsku, dvije francuske priče 
(o Trnovoj Ružici i lažnoj kra- 
ljici), jednu od talijanske spi- 
sateljice Carrare i jednu od fran- 
cuskog pisca Gheona. 

Zeyerove knjige su simbolič- 
ke i književno visoko dotjerane. 
One pokazuju borbu poganskog 
barbarskog bezdušja i okrutno- 
sti sa kršćanskim humanističkih 
čovjekoljubljem i plemenitošću. 
To su priče o plemenitom vitezu 
Maeldunu, o dolasku sv. Patri- 
ka u Irsku, o zarobljenom slo- 
vačkom narodu, o Kristiku, o 
dobrom careviću Evstafu. 

Posebno mjesto imade Perra- 
ultova priča o Trnovoj Ružici. 
To je priča o začaranoj Kraljev- 
ni, što čami u mrtvom dvorcu u 
kuli u zlatnom logu, po kome 
su rasute njene zlatne, vilinske 


kose. Mrtvo visi stijeg sa kule 
i tornjevi se ljeskaju iznad za- 
čarane ; živice, u kojoj trunu 
ostaci odjeće i zlatnih oklopa po- 
ginulih vitezova, što su je htjeli 
osloboditi. 

Priča Marie Butts o Lažnoj 
kraljici imade sličan motiv Care- 
reviću Evstafu i Genovevi. To je 
legenda o opakoj majci i kćeri, 
koje hoće uništiti svoju dobru 
kraljevnu. 

Perinićeva priča o Dugom 
Martinu napisana je po našim 
narodnim motivima, ali vrlo vje- 
što usklađena po vlastitoj inven- 
ciji tako, da predstavlja jednu 
vrijednu prinovu na polju naše 
dječje književnosti. 

Pot karpatske priče Borisa 
Martinovića, daju opet jedan pri- 
log našoj slavenskoj bogatoj 
zbirci narodnih priča. U njih ima- 
de motiva, koji se javljaju i u 
našoj, ruskoj, bugarskoj, polj- 
skoj, ukrajinskoj predaji. Pot- 
karpatska Rusija je i danas je- 
dan kraj primitivan i zabitan, ta- 
mo ljudi još vjeruju u vile, vu- 
kodlake i vještice, tamo se in- 
spirirao — češki pisac Ivan 01- 
bracht i napisao svojeg »Haj- 
duka Nikolu Suhaja«, taj heroj- 
ski epos modernog vremena. Taj 
narod je primitivan i siromašan i 
zato su i njegove priče tako jed- 
nostavne i tužne, to su priče o 
glupom Janku, o siromahu i nje- 
govim sinovima, o devetniku, o 
mudrom Ivanu, Crvenom kraliu 
i t. d. 

Sve su ove knjižice ukusno 
opremljene i lijepo ilustrirane, 
i to većina po najboljem dječjem 
slikaru Kamilu Ružički, te pret- 
stavljaju najpodesniji i najjef- 
tiniji dar djeci za Božić i za sva- 
ku prigodu. Ukusno su opremlje- 
ne tako, da će ih svatko rado 
uvrstiti i u svoju knjižnicu. 

STJ. D. 


POKUĆTVO 

Kupujte dobro i jeftino sa skladi- 
šta: SJavko Henč, Zagreb. 

Vlasca u I 70b (Nadbiskupska 
palača). Izrada i po narudžbi. Van 
Zagreba dostava autom bez tro- 
škova pakovanja. 


Koncerat Oratorijskog Zbora. Ora- 
torijski zbor sv. Marka priredio je 
22. XI. u Glazbenom Zavodu u Zagre- 
bu svoj prvi duhovni koncert ove se- 
zone. Uza sve to, što na programu 
nije bilo nijedno opsežnije djelo, ipak 
je za koncert vladalo Lijepo zanima- 
nje. U većini kompozicija zbor je na- 
stupio a cappella te su njegove odli- 
čne pjevačke kvalitete došle potpuno 
do izražaja. Duganove kompozicije 
za mješoviti zbor »Z nebes«, »O Isuse 
kol spoznavam«, »Kristuš se je gore 
stal«, »Ovde je vezda« rađene na hr- 
vatskim kajkavskim motivima punim 
tople melodike postigle su lijep us- 
pjeh. Kao noviitet kod nas treba za- 
bilježiti polifonijske kompozicije Ma- 
tije Ivšića »Utvrdi Bože«, »Blagoslo- 
vljen budi Bog« i »Da upvajut« skla- 
dane po uzoru crkvenih glazbenih kla- 
sika, i to dvije su skladane na staro- 
slovenski, a jedna na hrvatski tekst. 
Iza toga su solisti tenor dr Benković 
i bariton dr Deželić uz orgulje izveli 
krasnu Zajčevu pastoralnu pjesmu 
»Sad pastiri«. Uz orgulje je muški 
zbor izveo Dobronićevu »Misu Go- 
spe od Račića«, koja se odlikuje nje- 
govim posebnim stilom. U njoj je 
nastupio uza spomenute soliste i bas 
L. Vrbanić. Zatim su slijedile pjesme 
Kimovčeva »Zdrava carice« i od ne- 
poznatog »Iskupi! ni jesi«. Odak je 
bio. zastupan s »Gospodi va pomoć 
moju priizri«, »Opravdanja Gospod- 
nja« i. »Raduj se Marije«. Dirigent 
Pozajić vlada suvereno svojim zbo- 
rom kao rijetko koji dirigent. Nje- 
govo nastojanje oko savršenog fra- 
zi ran ja u divnom skladu sa cjelinom 
djela dolazi veoma do izražaja uz 
ostale njegove prednosti. Dirigent i 
pjevači zasluženo su bili nagrađivani 
oduševljenim pljeskom. K. 

Drugi simfonijski koncerat Zagre- 
bačke Filharmonije bio je 27. stude- 
noga. Na prvom smo čuli Čajkovski- 
jevu Četvrtu simfoniju, a na ovom 
Petu. Nadamo se i Šestoj na budu- 
ćem koncertu. Te tri simfonije veli- 
kog ruskog skladatelja jesu najljep- 
ša njegova djela, a i u cijeloj slaven- 
skoj simfonijskoj glazbi zauzimaju 
jedno od prvih mjesta. Na ovom je 
koncertu još izvedena klasična Bee- 
thovenova ouvertura »Leonora« br. 

3 i -sjajna simfonijska pjesan »Smrt 
i preob ražen je« od Rikarda Straussa. 
Reklamna senzacija za ovaj koncerat 
bio je nastup dirigenta Isaja Ale- 
ksandrovima Dobrovena, za kojega 
kažu, da je jedan od najboljih diri- 
genata današnje boljševičke Rusije. 
Međutim je jednostrana reklama, ko- 
joj služi izvjesna štampa. Dirigira 
doduše zanimljivo, kretnje mu gra- 
niče katkada s glumljenjem, osobitu 
pažnju pobuđuje uloga njegove lijeve 
ruke, kojom nastoji razrađivati dina- 
mičke finese orkestra, ali sve to nosi 
obilježje vanjsko, pnoračunano na 
efekat, a o tom, da bi on bio neki 
posebno jaki vladar orkestra, kao što 
to jesu veliki dirigenti, ne može biti 
ni govora. Dr J. A. 

DEZELIĆEVA književna montaža 


Prigodom desete godišnjice 
svete smrti biskupa Langa, čija 
uspomena još svježa živi među 
vjernicima grada Zagreba, pri- 
redio je Hrvatski Katolički Na- 
rodni Savez kao središnjica Ka- 
toličke Akcije vrlo uspjelo spo- 
men-veče s litomontažom dra 
Velimira Deželića sina. Velika 
dvorana Glazbenog Zavoda bila 
je dupkom puna prijatelja, zna- 
naca, učenika i štovatelja omi- 
ljelog biskupa, pravog apostola 
Kristova, koji je svojim svetim 
životom govorio očitije i glasni- 
je o svetom življenju na zemlji 
nego sve propovijedi i knjige. 
Iza sebe ostavio je svijetli trag 
neizbrisivih uspomena u dušama 
svih onih, koji su iole dolazili 
s njime u dodir, ali je ujedno 
ostavio i veliko mnoštvo zapisa- 
nih propovijedi i rasprava, koje 
pokazuju cjelovitu fizionomiju 
njegove duševnosti i njegovih 
nastojanja. Čitavu tu bogatu gra- 
đu savjesno je proučio dr. V. 
Deželić sin i u ingenioznoj svo- 
joj litomontaži govorio riječima 
samoga biskupa i po njima pri- 
kazao njegov duševni portret. 

Biskup Lang u prvome je redu 
bio svećenik, koji je živio živo- 
tom savršenstva, prezirući oho- 
lost bogatstva i strast k mate- 
riji, i koji u svom radu nikad nije 
tražio sebe, nego svoga Boga. 
Trebalo je zato poantirati tu po- 
laznu tO'čku, iz koje će proizaći 
sve ono, što slijedi i čemu se di- 
vimo u njegovu ovozemskom ži- 
vljenju. Gotova, do savršenstva 
izdjelana ličnost, koja je dobro 
shvatila svoje poslanje, manife- 
stirat će se i na svim drugim po- 
ljima u harmoniji s temeljnim to- 
nom njegova karaktera i zvanja. 
Auktor je izabrao šest njegovih 
glavnih značajki i svaku od njih 
stavio u usta drugom licu: Sve- 
ćeniku, Djetetu, Učiteljici, Mi- 


nožić 

darujte svojoj djeci prekra- 
sne dječje knjige Knjižnice 
Dobre Djece 

10 uvezanih , ilustriranih 

knjiga samo 2 0 0 dinara 

Dobivaju se i na otplatu 

l/piiati upravu ,Obitelfi‘ 


losrdnoj ženi, Socijalnom rad- 
niku i Seljaku. Sam pisac bio je 
Lektor, koji je zgodnim načinom 
povezivao te raznolike emana- 
cije djelovanja jedne jedinstvene 
ličnosti. Namjesto da nam govori 
na dugo i široko o biskupu Lan- 
gu kao svećeniku-propovjedni- 
ku, izabrao je on jednu tako du- 
bokoumnu, a tako slikovitu i lir- 
sku biskupovu propovijed i iznio 
je u nježnom dijalogu između 
Svećenika i Djeteta nad Djete- 
tom Isusom u jaslicama. Dovo- 
ljan je bio taj momenat, da se 



DR VELIMIR DEŽELIĆ SIN 


dočara lik biskupa, dobrog, osje- 
ćajnog, jednostavnog i — dubo- 
koumnog. No cijeli je njegov ži- 
vot bio dosljedna služba Gospo<- 
du i zato se u svim glavnim 
pravcima njegove djelatnosti 
trebalo bar dotaknuti njegova 
stava, da odskoči cjelovitost nje- 
gove ličnosti pred očima sluša- 
telja . . . Biskup Lang bio je du- 
gogodišnji kateheta i odgojio 
čitav niz uzornih učiteljica, pa 
su upravo ganutljive bile uspo- 
mene jedne takve Učiteljice, nje- 
gove učenice gđe Adele Pech o 
njegovu odgoj no -nastavničkom 
radu. O dobroti njegovoj, nje- 
govu shvaćanju bijednih i nevolj- 
nih, o njegovoj karitativnoj ak- 
ciji govorila je njegovim rije- 
čima Milosrdna žena (gđa Ma- 
rija Mlinarić), o njegovim mo- 
dernim, suvremenim nazorima o 
obitelji, narodu i državi, o pro- 
blemima socijalnim, koji su da- 


nas tako važni i neodgodivi, go- 
vorio je Socijalni radnik (dr Ili- 
ja Seder), a o njegovu stavu pre- 
ma najvećem staležu našeg na- 
roda, našem seljaku — govorio 
je jednostavno, jedro i spontano 
i opet samim biskupovim rije- 
čima Seljak (Josip Grahek). Na 
taj način u živoj je slici iskrsnuo 
pred nama čitav Langov lik te 
nam se činilo, kao da ga još uvi- 
jek vidimo živa među nama. 

Auktor je pozornicu zamislio 
kao odlomak crkve s baroknom 
propovjedaonicom, na kojoj je 
stajao Svećenik (Marko Rad- 
mio), s klecalom, na kojemu su 
se nalazila ostala lica u osvjet- 
ljenju voštanica, sa stalkom za 
Lektora i s dva stupa, između 
kojih se nalazi bijeli zid za pro- 
jekcije. Paljenje voštanih svije- 
ća i zvukovi orgulja uvlače nas 
u pobožno raspoloženje, a zatim 
dolaze akteri isto tako tiho i po- 
božno, da nam prikažu biskupa, 
koji je znao biti tako duboko 
pobožan i tako životom svojim 
i djelima prirastao uz Kuću Go- 
spodnju . . . Harfa (gđa Lujza 
Holubova), violončelo (dr Vik- 
tor Boić) i orgulje (dr Matija 
Ivšić) pratili su riječi aktera i 
projekcije uspomena na nezabo- 
ravnog biskupa (koje su priredili 
dr Stjepan i Domagoj Markulin) 
i tako dali neposredan ugođaj 
i priredbu učinili tako životnom, 
da su bile sasvim naravne i shvat- 
ljive one suze, što su se same od 
sebe sklizale niz lica prisutnika, 
i ona pjesma zahvalnica, što se 
na koncu spontano vinula iz du- 
še čitave publike. 

Dr. Velimir Deželić sin ovim 
nam je djelom dao jednu novu 
formu svog stvaranja (litomon- 
tažu — literarnu montažu), gdje 
se dramatika dodiruje s glazbom 
i projekcijom i čini, da sadržaj 
raznolikim putevima ulazi u du- 
še prisutnih i djeluje snažno i 
neodoljivo dočaravajući vrlo us- 
pješno zazbiljnost, koju mašta 
s osjećajem čuva u uspomeni. Ta 
se nova forma Deželićeva stva- 
ranja pokazala vrlo zgodnom i 
nadamo se, da će nam auktor u 
tom pravcu donijeti još novih 
djela iste takve umjetničke vri- 
jednosti. L. P. 

DAJTE DOBROG SAVJETA 

Već sam duže vrijeme nezaposlen 
i nalazim se sa obitelju u teškim pri- 
likama pa se u krajnjem slučaju evo 
obraćam na čitatelje »Obitelji« za 
savjet: Ima li kakvo vrelo prihoda, 
kakav produktivan rad, kućni obrt, 
ručna vještina, duševno produciranje 
i tome slično, koje ne zahtijeva spe- 
cijalnu sposobnost, niti odobrenje vla- 
sti (koje može samo kvalifikovani 
dobiti), a da bi takav rad (radio bih 
ja i žena) osigurao minimum prihoda 
potrebnih za egsistenciju. Rad se mo- 
že odnositi i na specijalo žensku 
proizvodnju, na gospodarstvo i 
slično, a kojemu ne bi trebao počet- 
ni kapital veći od 1000 dinara. Za naj- 
bolja dva odgovora stavljam na ras- 
polaganje darove: 1. numizmatičku 
kolekciju od oko 130 komada raznih 
zlatnih, srebrenih, bakrenih) novaca 
(grčki, rimski, dubrovački, keltski, ta- 
lijanski itd.), 2. četiri djela najboljih 
klasika svjetske književnosti po želji 
na engleskom, njemačkom, francus- 
kom, slovenskom ili hrvatskom je- 
ziku. 

S. J., d i p 1. t e h n. 

D o d a ft a k uredništva: Svi na- 
ši čitaoci »Obitelji« jesu kao jedna 
velika obitelj. I mi smo uvjereni, da 
u svakom od nas ima dubokog osje- 
ćaja nesamo za svoje nego i za tuđe 
nevolje. Evo jedan naš čitatelj i pri- 
jatelj moli ovim putem dobar savjet, 
kako da sebi ii svojoj obitelji pomo- 
gne u tešku položaju nezaposlenosti. 
Ne uskratite savjeta svi, kojigod ima- 
te životnog iskustva. Možda ii ne slu- 
tite, koliko dobra možete time uči- 
niti. Sve te savjete treba poslati što 
prije na uredništvo »Obitelji«. 

Jetnvnlk 

Zec u umaku. Oguljeni i raščinjeni 
zec očisti se dobro od svih svojih tan- 
kih kožica i stavi u posudu, u kojoj 
ćemo ga rasoliti. Nato se stavi u lo- 
nac pol octa (ne smije biti prejak!) 
i pol vode, biibera, nekoliko lovoro- 
vih listova, rezanog luka, soli. To sve 
dobro prokuhaj. Kad si tu salamuru 
malko ohladila, podij je po. zecu, koji 
u njoj stoji 4 do 5 dana. Za to ga vri- 
jeme tim rasolom polijevaj nekoliko 
puta. iNa dan, kad ga želiš prirediti, 
uzmi stražnji dio, »našpikaj« gusto 
svježom slaninom i stavi ga u peče- 
njaru, da se peče. Prednji dio pirjaj 
u tavi na štednjaku — na sitno ko- 
sanom luku i sa prokuhanim, gore 
navedenim povrćem iz rasola i ne- 
prestano zalijevaj rasolom. Kad je 
zec već mekan i dosta pečen, uzmi 
povrće, sa kojim se pirjao, pa ga 
protjeraj kroz sito i načini u istoj 
tavi mali zapržak od brašna. Dodaj 
k tome ostatak od salamure i na 
zadnje kiselog skorupa. Sve zajedno 
prokipi i umaka je gotova^ Kad to 
pečenje stavljaš na zdjelu, dodaj mu 
i lijepo narezane ploške stražnjega 
dijela, koji se pekao sa slaninom u 
pečenjari. Uz tako priređenog div- 
ljeg zeca osobito pristaju »pohane« 
mrkvice, koje se lijepo poslažu oko 
zeca. 


Kućanstvo 

Kako utječu kovine na mlijeko? 

Nije svejedno', od kakve je kovine 
posuda, u kojoj držimo mlijeko. Ako 
je posuda od kovine, u kojoj ima ma- 
kar i u vrlo neznatnoj količini ba- 
kra, utječe on vrlo nepovoljno na 
vitamine u mlijeku, a naročito može 
da uništi vitamine grupe A i C. Nikalj 
nasuprot ne utječe na vitamine, pa 
čak ne kvari ni okus mlijeka. Mlijeko 
stavljeno u posuđe od novoga srebra 
mijenja znatno svoj okus, postaje 
masnije, ima metalni okus. Kalaj ta- 
kođer nije zgodan kao posuda za 
mlijeko. Odatle vidimo, da mlijeko 

Zlato naše Hrane 

makaroni. špageti, 
rezanci ili 



Proizvod tvornice 

fekatele 

ne treba držati u bakrenim, kalaji- 
sanim i srebrnim posudama. Zanim- 
ljivo je, da a i mlijeko izaziva neke ke- 
mijske promjene kod kovina, u koji- 
ma 9e nalazi. Tako bakar, nikalj i 
cink postaju lakši, što znači, da se 
djelići njihovi pomiješaju s mlijekom 
i čovjek ih popije. U svakom slu- 
čaju za kuhanje mlijeka od sviju ko- 
vina najsigurnija i najneškodljlvija je 
aluminijska posuda, jer u njoj nesa- 
mo da se ne će mijenjati okus mlije- 
ka, već se ni vitaminima i hrainljivo- 
sti mlijeka uopće ne nanosi nikakva 
šteta. 


ZA 10 DINARA VAŠE DIJETE KROZ 
ČITAVU ŠKOLSKU GODINU PRIMA 
»MALU MLADOST«! 


- dfrjađoji’ 

24. s t u d e n o g a: Knez-namjesnik 
Pavao u Parizu. — Njemačka na- 
stoji k sebi privući Bugarsku. — 
Svjetsko novinstvo piše, da je iz- 
među Francuske i Rusije sklop- 
ljen tajni vojni savez uperen pro- 
tiv Njemačke. 

25. Madžarski predsjednik vlade 
Gombos opet u Austriji, tobože 
u lovu, a zapravo, zato, da Austri- 
ju pr ©dobije na svoju stranu u 
pitanju tužbe jugoslavenske proti 
Madžarskoj. — Titulescu i Ružd'i- 
bej u Pariju. (U posljednje vrije- 
me se Turska veoma ističe svojim 
pristajanjem uz Malu Antantu i 
radom oko svjetskog mira.) — 
Francuska upravila blagi novi po- 
ziv Poljskoj u pitanju istočnog 
oakta. 

26. Predsjednik španjolske republike 
izdao naredbu, kojom se ograni- 
čuje autonomija Katalonije, i to 
zato, što je pred 2 mjeseca digla 
bunu, da se odcijepi od Špamije. 

27. Talijansko više sudište izdalo od- 
luku, da se Pavelić i Kvaternik ne 
izđadu Francuskoj, nego ako se 
dokaže, da su šta krivi, sudit će im 
talijanski sud. (Boje se Talijani, 
da ne bi Pavelić i Kvaternik odali 
tajne, koje bi bile neugodne za 
Italiju). — Jugoslavija predala u 
Ženevi memorandum, u kojem su 
na 60 stranica iznesenii dokazi o 
krivnji Madžarske u pitanju mar- 
sejskog atentata. 

28. Sva evropska štampa piše o ju- 
goslavenskom memorandumu pro- 
tiv Madžarske. Talijanska štampa 
traži, da se uzmu u pretres svi 
teroristički zločini od g. 1914. do 
danas. — U američkoj republici 
Peru pokušana revolucija, koja 
nije uspjela. — Horty imenovao 
Gombosa feldmaršailom. 

29. Irski parlamenat stvorio zakon, 
da I roi nisu više britanski (en- 
gleski) podanici, nego samo irski. 
— U ratu između Paragvaja i Bo- 
livije pretrpjela je Bolivija velik 
poraz, te je bolivijski predsjednik 
republike svrgnut. 

30. Knez-namjesnik Pavle primio u 
Londonu u kraljevskoj palači u 
dužu audijenciju predsjednika en- 
gleske vlade MacDonailda. 

/ ovo nas zanima 

Trideseta godišnjica znanstvenog 
rada predsjednika poljske republike. 

Predsjednik poljske republike Moš- 
ćinski slavi 7. prosinca 30. godišnjicu 
svog znanstvenog rada, pa će to biti 
u Poljskoj svečano proslavljeno. 

Zvonce svakom mrtvom u grob. Iz 
straha, da se koji obamrli pokojnik 
ne bi u grobu probudio', predlažu u 
Čehoslovačkoj, da se u svaki grob 
uvede električno zvonce, koje bi za- 
zvonilo grobaru, ako bi se mrtvac 
maknuo, te bi ga tako mogao otići 
spasiti. Taj je predlog nemoguć i pre- 
tjeran. Ali u mrtvačnici, vele, da će 
tako nešto urediti za slučaj, da koji 
obamrli oživi, dok još leži u mrtva- 
čnici. 

JESU LI STARI SLAVENI BILI LJUDOŽDERI? 


Kako je poznato, pradomovina je Slavena 
s one strane Karpata. To znači, da Južni Slaveni 
nisu starosjedioci u Podunavlju i na Balkanu. 
Oni su se ovamo doselili u prvim stoljećima po- 
slije Kristova rođenja. Stoga se o starim Sla- 
venima u njihovoj zakarpatskoj pradomovini 
znade vrlo malo. Dugo su bili nepoznati i po sa- 
mome imenu. Tek onda, kada se seobom pri- 
bližiše kulturnome svijetu Južne i Zapadne Evro- 
pe, pričalo se o njima ovo i ono. U starome Bi- 
zantu ili sadašnjem Carigradu, koji se službeno' 
turski zove Istanbul, njihovo je slavensko ime 
Slaveni po svoj prilici prvi put zabilježeno 
oko godine 525., i to u djelu »Bogoslovna pita- 
nja i odgovori«, nekoga Pseudo-Cezarija. No 
ovaj ih po imenu spominje u vezi sa strašnim 
običajem njihovim, koji je nedavno proučen. 
Pseudo-Cezarij naiime kaže: »Slaveni rad jedu 
ženska prsa, jer su napunjena mlijekom, a do- 
jenčad smlate o zid kao miševe«. Prema tome 
bi stari Slaveni bili ogavni ljudožderi, antro- 
pofagi. 

Ljudožderstvo ili antropofag/ija je po mišlje- 
nju nekih stručnjaka doista postojala kod mno- 
gih primitivnih naroda u davnoj prošlosti, a po- 
stoji još i danas ovdje ondje. Uzrok joj je i po- 
vod sad glad ili osveta, sad magički motiv ili 
što drugo, a izvodi se na različite načine. Čini 
se, da ni pređi današnjih kulturnih naroda u svo- 
me pravi jeku ne bijahu bez ove neljudske mane. 
Vijesti o tragovima ljudožderstva nađeni su u 
običajima starih Grka i Rimljana, Engleza i Ni- 
jemaca, Francuza i Talijana, a ne fali ih ni kod 
starih Slavena. Ipak se Pseudo-Cezarij evoj vije- 
sti ne može vjerovati, jer već u šestome stolje- 
ću poslije Kristova rođenja nisu ni naši stari 
slavenski pređi sigurno bili ni ljudožderi ni 
onako bezdušni ljudožderi. 

Ona kannibalska vijest bizantskoga pisca je 
motiv iz priče mnogih naroda, a nije živa istina. 
Koliko je takvih vijesti kod Herodota i drugih 
grčkih povjesničara i narodopisaca! Tko da im 
vjeruje, kad je stalno, da se još danas u mno- 
gim pučkim pričama kulturnih naroda slično 
priča o jedenju ženskih grudi. Inačice su Pseudo- 
Cesarijeva motiva nađene i zabiljefžne kod Grka, 
Turaka, Bugara, Srba, Hrvata i Slovaka. Eno ih 
i u Zborniku za narodni život i. običaje Južnih 
Slavena, što ga izdaje Jugoslavenska akademija 
znanosti i umjetnosti. Očito je, da se u svima 
ovim inačicama jednog istog motiva radi o priči, 
koja je na svoj način postojala već u šestome 
vijeku poslije Kristova rođenja, a Bizantinac 
ju je zabilježio kao povijesnu činjenicu. 

Onda su Južni Slaveni stanovali izvan bizant- 
skog carstva na lijevoj obali Dunava. Bizantinci 
su ih se bojali, jer su Slaveni kao barbari često 
harali po njihovu carstvu i prijetili pohodom 
na sam glavni grad nad Bosporom. Uplašeni su 
Grci pričali o neželjenim gostima svakojake 
strahote. Ne poznavajući sjeverne došljake po- 
vjerovao je Pseudo-Cesarij i u onaj motiv iz sla- 


venske priče, da Slaveni jedu žene i ubijaju 
djecu. A što će tek učiniti, ako dođu trajno k nji- 
ma u carstvo i u Carigrad!? I tako je bajka pri- 
hvaćena za gotov groš. 

Isti je motiv sačuvan u današnjim pričama o 
t. zv. psoglavima ili pasoglavcima, koji rad jedu 
ženska prsa. No i ta ljudska bića s pasjom gla- 
vom, koja jedu ljude, spominju se kod davnih 
pisaca na Istoku vrlo često, a i. kod nas se pri- 
ča, da psoglavi dolaze iz »mračne zemlje« ili iz 
»tamnoga vilajeta«, s one strane Rusije, iz In- 
dije ... U poganskoj vjeri Indoevropljani mno- 
go se spominju zli dusi ili demoni s glavom psa 
ili vuka, koji jedu lešine, baš kao> što se ističe 
u našim pričama: dok su postojali psoglavi, nije 
od njih bio siguran nijedan grob; psoglavi isko- 
paju, razderu i požderu i onoga mrtvaca, koji 
je zakopan vrlo duboko u zemlji. I to su da- 
kako samo priče, u kojima nema ni zere istine. 

U istim krajevima, gdje se pričalo i priča o 
psoglavima i kannibalizmu na ženama i djeci, 
ostala je uspomena i na bajoslovne Amazonke, 
koje su tobože same sebi izrezale ili ispalile 
grudi, da im ne smetaju, kad u boju i lovu na- 
pinju luk i bacaju strelicu. I ovo je dakako da- 
leko od istine, a ipak su vijesti o ovakovim Ama- 
zonkama bile raširene po Maloj Aziji i mnogim 
zemljama oko Crnoga i Azovskoga mora, pače 
su prošle također Istočnom Evropom i prodrle 
daleko na sjever u Skandinaviju. 

Bez obzira dakle na nedužnu priču o straho- 
vitome kannibalizmu Južnih Slavena kod bizant- 
skoga pisca iz šestoga stoljeća prastari su Sla- 
veni samo u svojoj zakarpatskoj pradomovini 
davno prije Kristova rođenja ipak bili ljudož- 
deri ili antropofagi kao i drugi narodi, koji su 
se kasnije popeli na najviše stepene kulture. 
Tako tvrdi Lubor Niederle, koji je najtemelji- 
tije proučio život i kulturu starih Slavena. O 
tome je napisao vrijednu knjigu »Bit i kultura 
drevnih Slavjain« (Prag 1924.), ali u njoj ni ne 
spominje Pseudo-Cesarijevu vijest, jer joj pra- 
vom nije dao važnost istine. Ona imade samo 
mitološku vrijednost, kako je nedavno pokazao 
Veselin Čajkanović. NIKOLA ŽIC 


Veliko veselje pruža cijeloj obitelji 

O D 

fotografski aparat 


Zahtjevajte pros- 
pekt O od Kodak 
d. s o j., Zagreb, 
Ilica 24. (Povoljni 
uvjeti otplate). 




949 


Za dobru djecu 


TRI KRALJA 


Sličice o čudesnom putovanju Triju Kraljeva — Napisao Henri 


( Nastavak ) 

Gheon - Preveo Vojmil Nabadan 


BALTAZAR. 

To doba mora opet doći, Gašpare. 

MELHIOR. 

Mi ćemo vidjeti Boga. On će nam poslati svoju 
zvijezdu. 

BALTAZAR. 

Ako tvrdo vjerujemo u Njega. 

MELHIOR. 

I ako Ga ustrajno molimo. 

GAŠPAR. 

Doista ? 

BALTAZAR. 

Proroci tako rekoše! 


MELHIOR. 

Bog ne laže svojim prorocima! 

GAŠPAR. 

Kad je tako, molimo! Molimo vruće! 
MELHIOR. 

Molimo čitavom dušom! 

BALTAZAR. 

On će nam zacijelo odgovoriti! 

GAŠPAR. 

Čekat ćemo, licem u prahu, da nam odgovori. 
MELHIOR I BALTAZAR. 

Tako je! 

, GAŠPAR. 

Primaknimo se bliže jedan drugome, molim 
vas, — nek naše molitve budu jače. 

MELHIOR. 

Glava do glave! 

BALTAZAR. 

A srce do srca! 


(Primaknu se jedan drugome i bace se ničice. 
Stanka.) 


II. 

Tada se jedno lijepo dijete, to jest Anđeo, 
pojavi pred desnim stupom i stane tu. U ruci 
nosi trsku, dugu i gipku kao ribarska trska, ko- 
joj na vrhu visi velika zvijezda. On govori: 

ANĐEO. 

Ja sam pastir zvijezda. Vodim ih svojom šibom 
dan i noć kao stado bijelih ovaca. Svaka me po- 
zna, svaika me sluša. Idu korak po korak, bez 
stanke, bez počinka, pasući plavu neizmjernost 
kao mladu travu. 

(Stanka.) 

Kad se večer spusti, ja ih muzem, i one lijevaju 
poput mlijeka svoje duhovno svijetlo na uboge, 
na zalutale, na mornare, koji nemaju svjeti- 
onika, na dječicu, koja nemaju roditelja, na sve 
one, koji traže put. Ja sam pastir, kojega Bog 
šalje. 

(Stanka. On stupi u sredinu.) 

Ja sam pastir, a Bog mi je rekao: »Spoji ruke 
i otvori dlanove, dijete. U njih ću položiti zvi- 


jezdu najljepšu od svih. Krio sam je od prvoga 
dana među danima, čuvajući je za dan ljubavL 
Sad je taj dan došao: vrijeme je, da je poša- 
ljem na put!« 

(Stanka. Anđeo pređe pred lijevi stup.) 

I još mi Bog reče: »Izvedi je i tjeraj je svojom, 
palicom. 'Lagano, nježno, od istoka do zapada. 
Oni, koji gledaju nebo, vidjet će je, zavoljet će 
je i poći će za njom možda. Ostali gledaju pre- 
nisko, tim gore po njih, ne će je vidjeti, kako 
staje nad štalicom, gdje se moj Sin rodio.« 

(Stanka. Anđeo lagano obilazi Kraljeve t 
zaustavi se iza njih, opet u sredini pozornice.) 

»Idi, pastiru zvijezda, moj se Sin rodio. Ja sam 
ga obećao i poklonio patnji i siromaštvu za 
otkupljenje ljudi. Već spava svojim prvim 
snom, povijen u platno, u zaklonu jedne špilje. 
— Idi, pa kad Ga ugledaš, stani, — a ja ću ti 
uzeti natrag zvijezdu.« 

(Stanka.) 

Bog je rekao, i ja slušam! Idi, mila zvijezdo, 
ovčice moja! 

(Noseći zvijezdu na štapu ode desno i stane- 
na desnom kraju pješčanog brežuljka.) 

GAŠPAR kašljuca. 

Hm, hm! 

MELHIOR isto tako. 

Hm, hm! 

BALTAZAR isto tako. 

Hm, hm! 

GAŠPAR podigne glavu. 

Ja sam svršio molitvu. 

MELHIOR. 

I ja sam. 

BALTAZAR. 

I ja također. 

GAŠPAR pogledavši gore na nebo 
opazi zvijezdu anđela. 

Gle, gle! 

MELHIOR. 

Što je? 

BALTAZAR. 

Što je? 

GAŠPAR. 

Bog nam je odgovorio. Gledajte! (Pokazuje- 
im prstom zvijezdu.) 

MELHIOR. 

Jedna zvijezda više. 

BALTAZAR. 

Jedna nepoznata zvijezda. 

MELHIOR. 

I tako velika, te ne treba dalekozora, da je 
poveća! 

BALTAZAR. 

Nijedan zvjezdoznanac nije vidio takvu zvi- 
jezdu, kako blista! 

MELHIOR. 

Divota! 

BALTAZAR. 

Čudo! 

MELHIOR. 

Meni su već oči vlažne, ne vidim više ništa. 
(Sve su dosada klečali. Sad ustaju.) 

BALTAZAR. 

Regbi, da nas očekuje. 

MELHIOR. 

Regbi, da nas zove. 

BALTAZAR. 

Zar nam se miješa, u glavi, Gospodo? Zar 
smo starci pobudalili motreći neprestano nebo, 
pa sad izmišljamo zvijezde? (Anđeo zanjiše 
zvijezdu.) 

GAŠPAR. 

Ne, mi ne sanjamo. Ona nam daje znak, da 
pođemo za njom. 

MELHIOR. 

K sreći! 

BALTAZAR. 

K Raju, koji. se opet našao! 

GAŠPAR. 

K Bogu! ... (U zanosu padnu na koljena.) 

MELHIOR I BALTAZAR. 

Dakle, hoćemo li za njom? 

GAŠPAR. 

Da, na put! Pokupimo brže nešto odjeće, ne- 
što hrane i nekoliko darova! 

MELHIOR I BALTAZAR. 

Da, ne smijemo zaboraviti darove! 

GAŠPAR dovrši svoju rečenicu. 

Pa krenimo! 

MELHIOR I BALTAZAR. 

Zar pješke? 

GAŠPAR. 

Svakako, Gospodo . . . Osim ako zvijezda 
prebrzo potrči. Slonovi i deve ponijet će našu 
prtljagu. Ne oklijevajmo dulje! 

(Anđeo sa zvijezdom krene lagano po bre- 
žuljku na lijevo, a oni za njom, u prosjačkoj 
vrsti, ponavljajući svoju prijašnju pjesmu.) 

TRI KRALJA. 

Mi smo Tri Kralja 
I Tri Mudraca, 

Sred sjaja i slavlja 
Družba koraca. 

Takve nas znate 
Po mnogoj slici, 

Deve nas prate, 

Slon i vojnici. 

Nosimo bogate 
Krune i turbane, 

Srebrene poplate, 

Vezene dolame. 

Svila i kadifa naše su odjeće, 

A oči naše blistaju od sreće! 


(Pa iziđu svi lijevo. Zvjezdani se zastor za- 
tvara.) 


III. 


Časak kasnije uniđe opet desno pred zvje- 
zdanim zastorom Anđeo sa svojom zvijezdom 
na štapu, a za njim Kraljevi, koje ovoga puta 
slijede brojni sluge bijeli, žuti i crni, pa slo- 
novi, deve, zebre. Svi prođu lijevo i odu, pa se 
opet pojave desno i prelaze pozornicom na li- 
jevo — i tako nekoliko puta. Rajska glazba 
podržava njihove korake. Ali malo pomalo nji- 
hov hod postaje sporiji, noga im sustaje, a oči 
se sklapaju. Vidljiv umor obuzima čitavu četu. 
Tada se Anđeo osvrne i kaže: 


ANĐEO. 

Žao mi je tih ubogih staraca. (Kraljevima.) 
Odmorite se, spavajte. Jerusalim je blizu. Moja 
će vas zvijezda čekati, ne bojte se ničega. (Tri 
Kralja stanu, pogledaju jedan drugoga upitnim 
pogledom, vide, da se zvijezda ne miče.) 

BALTAZAR. 

Zar smo na cilju? 

MELHIOR. 

Zar smo stigli? 

GAŠPAR. 

Zapitajmo našu zvijezdu, molim vas. 

SVA TROJICA zvijezdi. 

Jesmo li stigli? (Anđeo zanjiše štap, tako te 
se čini, da zvijezda veli: ne.) Nismo još? (Zvi- 
jezda opet veli: ne.) 

GAŠPAR. 

Maramo li dakle prospavati malo, da budemo 
svježi, kad stupimo pred velikoga Kralja? (Zvi- 
jezda kima, kao da veli: da.) Hvala lijepa, to 
ćemo rado poslušati. (Ostaloj dvojici.) Spavaj- 
mo, Gospodo! Dobili smo dozvolu za to. (Slo- 
nu i devi, koji su ušli za njima na pozornicu.) 
Ležite, životinje! (Životinje poslušaju. Tri Kra- 
lja legnu i zaspu. Duga šutnja. Anđeo se dis- 
kretno povuče.) 

IV. 

Nakon nekoliko časa uniđe lijevo jedan čo- 
vjek pučani n, noseći u ruci fenjer. To je no- 
ćobdija, koji po dužnosti obilazi naokolo. Na- 
gazi na Kraljeve i ustukne začuđeno. 

NOĆOBDIJA. 

Što? što? što? što? Zar su to opet neki Ci- 
gani? košarači? vrači pogađači? skitnice? neza- 
posleni radnici? (Viče.) Ustaj! ustaj! Ovdje se 
ne smije spavati. Spavati treba u svojem od- 
nosnom stanu, a tko nema svojeg odnosnog 
stana, taj spava na policiji 

TRI KRALJA budeći se. 

Što se dogodilo? — Zar već odlazimo? — 
Zvijezde nema više. 

NOĆOBDIJA. 

Ustaj! (Kraljevi ustaju.) Oho! vi ste mi neki 
kićeni svatovi! Gdje ste sve to pokrali? 

TRI KRALJA. 

Ali ... ali . . . (Slon i deva probudili su se, pa 
jedno za drugim ustaje.) 

NOĆOBDIJA iznebušen. 

Slon? Dromeda-r? . . . 

GAŠPAR. 

To još nije sve, prijatelju, pogledajte onamo! 

NOĆOBDIJA pogleda iza kulisa. 

Zebre, konji, lame, papige, majmuni, no- 
jevi! . . . Crnci, bijelci, žutaei! Ama čitava po- 
vorka! čitava delegacija! Pa to se kraljica od 
Sabe povratila! (Kraljevima.) Tko ste Vi? i po- 
što dolazite ovamo? 

MELHIOR. 

Mi smo Tri Kralja. 

BALTAZAR. 

I tri Mudraca. 

GAŠPAR. 

Dolazimo da vidimo kralja židovskoga i da 
mu se poklonimo. Jesmo li pravo pogodili? 

NOĆOBDIJA. 

Bolje niste mogli! Ovdje je taj Kralj, Gospo- 
do, i zove se Herod. On i ne želi drugo, nego 
da mu se klanjate, budite uvjereni. Ali kako to, 
da policiji nije ništa o tom javljeno? Kakva je 
to organizacija?! 

GAŠPAR. 

Mažete li nas povesti k njemu? 

NOĆOBDIJA. 

Vrlo je kasno. Ali kad on dočuje, da mu se 
netko želi pokloniti sa slonovima, devama i no- 
jevima, — pa još tri kralja kao što ste vi, sko- 
čit će iz kreveta kao uhođen! 

MELHIOR I BALTAZAR. 

Da idemo s vama? 

GAŠPAR. 

Ostavimo ovdje našu pratnju, da ne bude pre- 
više buke. Oni će unići u grad u svanuće. 

NOĆOBDIJA. 

Bit će bolje tako. 

GAŠPAR. 

Vidite, Gospodo, zvijezda nas nije prevarila! 

MELHIOR I BALTAZAR. 

-Uzdignimo srca i duše svoje! (Pođu sabrano 
za noćobdijom.) 

IIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIIMIIIIIIII 

Nijemci liječe sklerozu i njezine posljedice sa jodom. 
Francuzi koloidnim kremi'kom (silicij), 

Englezi manganom i magneziumo-m, 

Homeopati teškim metalima d jodom. 

Koja metoda je najbolja?? 

RADENSKA' 

Jer Radenska je jedina prirodna voda cijele Jugosla- 
vije u kojoj se nalazi i jod i koloidni kremik i man- 
gan i magnezij i teški metali. 

Ako se približavate pedesetoj godini idi ste iz obitelji, 
koja na-ginje sklerozi, morate piti Radensku! 

miiiimiiiiiiiiiiimiiiiiiiiiiiiiiiiimiiiiiiiiiiiiiiiiiiiiiiiiiiiiiiiii 


V. 

Zastor se začas otvori. Na pozornici dvorana 
u palači Herodovoj. U pozadini, na povišenom 
mjestu, prijestolje. Herod ulazi lijevo udesu jući 
još nabore svojega plašta; prati ga tajnik. 

HEROD. 

Tri kralja s Istoka, velite? To su sitni kra- 
ljevi. Došli su da mi se poklone? Nikakvo čudo. 
Nema više bogova na svijetu, ... a ljudi se ne- 
kom-e moraju klanjati. Upravo nisam spavao. 
Uopće vrlo malo spavam posljednjih petnaest 
dana, ... da izbjegnem strašnim snima. Pustite 
te kraljeve nek uđu, pa da vidimo! (Tajnik iziđe 
desno. Herod sjedne na prijestolje. Zatim se 
tajnik opet pojavi.) 

VI. 

TAJNIK najavljujući. 

Njegovo Veličanstvo Baltazar kralj Kaldeje! 
(Baltazar uđe desno i pokloni se.) Njegovo Ve- 
ličanstvo Melhior kralj Arabije! (Melhior uđe i 
pokloni se.) Njegovo Veličanstvo Gašpar kralj 
Etiopije! (Gašpar uđe i pokloni se.) 

HEROD. 

Dobro nam došla- Vaša Veličanstva! Mi oče- 
kujemo vaš poklon. (Duboka šutnja. Kraljevi se 
ne miču. Tada Herod ponovi.) Mi očekujemo vaš 
poklon. (Opet muk. Tada će Herod i po treći put 
vičući.) Mi očekujemo vaš poklon! 

TAJNIK kraljevima. 

Zar ne čujete? 

GAŠPAR tiho i bojažljivo. 

Čujemo sasvim točno, Gospodine. Ali možda 
je -to zabuna? Kako se zove ovaj vladar? 

TAJNIK tiho. 

Herod, kralj Židovski. 

MELHIOR tiho. 

Kralj Židovski? 

BALTAZAR tiho. 

Kralj Židovski? 

GAŠPAR tiho. 

-Onda to nije pravi. Znači, da postoje dvojica. 
Oprostite, idemo da potražimo drugoga. 

(Kraljevi se poklone i hoće da iziđu desno. 
Tajnik skoči pred njih i zaustavi ih.) 

HEROD, koji nije ništa čuo. 

Što šapućete? Što se zbiva? 

TAJNIK u neprilici. 

Eto . . . Njihova su Veličanstva pokucala na 
kriva vrata. Kralj židovski, koga Njihova Veli- 
čanstva traže . . . 

HEROD nestrpljivo. 

Govorite! govorite! 

TAJNIK. 

Ne znam, kako da kažem. Nek se Veličanstva 
sama sporazume, jer ja tu ništa ne razumijem. 

(Gura naprijed tri kralja.) 

BALTAZAR u neprilici. 

Hm! hm! 

MELHIOR. 

Hm! hm! 

GAŠPAR. 

Hm! hm! 

BALTAZAR. 

Nek nam Njegovo Veličanstvo kralj Herod 
oprosti, ali . . . 

HEROD. 

Ali? 

MELHIOR. 

Njegova vanjština ne odgovara potpuno, ka- 
ko mi se čini . . . 

GAŠPAR. 

Opisu, koji smo dobili. Eto! 

BALTAZAR. 

Kralj Židovski, kojemu smo se mi došli po- 
kloniti . . . 

MELHIOR. 

Idući za njegovom zvijezdom . . . 

GAŠPAR. 

Tek se je rodio, nema brade ni brka pod no- 
som. On je još novorođenče, sasvim malo ne- 
jako čedo, Veličanstvo. Ne možete li nam reći, 
gdje ćemo ga naći? (Kralj se Herod smrknuo. 
Dugo šuti i razmišlja, a onda najednom skoči 
na noge.) 

HEROD. 

Oprostite, Gospodo. To je uistinu zabuna. 
S velikim zadovoljstvom čujem, da se moj na- 
sljednik, onaj, koji mora zauzeti moje mjesto, 
dakako vrlo kasno, kad ja budem vrlo star i 
nesposoban ni zašto, onaj, koga narod židov- 
ski vjekovima očekuje, pojavio eto na svijetu. 
Ah, kako me ta vijest veseli! Proroci nisu la- 
gali! U najskorije vrijeme otići ću i ja sam da 
mu se poklonim. (Tajniku.) Dovedite mi po- 
glavice svećeničke. 

TAJNIK. 

Upravo dolaze, Gospodaru. (Pokazuje na vra- 
ta. Poglavice svećenički ulaze dostojanstveno 
u dugim haljinama obrubljenim resama.) 

VII. 

HEROD. 

Možete li mi reći, Gospodo, gdje ima da se 
rodi Kralj Židova, mislim onoga, kojega vaši 
proroci naviješćuju? Kad već nisu točno odre- 
dili vrijeme, možda su pobliže naveli mjesto? 

POGLAVICE SVEĆENIČKI. 

Da, Veličanstvo. U Betlehemu Judinu bez 
ikakve sumnje. (Čitajući.) »I ti Betleheme, 
zemljo Judina, ni po čem nisi najmanji medu 
poglavitim gradovima Judinim, jer će iz tebe 
izići vođa, koji će vladati pukom mojim izrael- 
skim.« 

HEROD zabrinuto. 

Betlehem? Betlehem? (Promijenjenim tonom, 
hineći.) Ah, kako me ta vijest raduje! 

TRI KRALJA. 

Betlehem? Betlehem? 


HEROD. 

Jesu li Vaša Veličanstva čula? Izvolite ići 
preda mnom u to mjesto. A za veću sigurnost 
molim Vas, da se udostojite svratiti na povratku 
u moj dvor, da mi javite uspjeh Vašeg traga- 
nja. Ah, slatko malo djetešce! Jedva čekam, da 
ga zagrlim! 

BALTAZAR. 

Poslušat ćemo Vas, Kralju! 

TRI KRALJA klanjajući se. 

Naš ponizan poklon, Veličanstvo! 

HEROD. 

Pozdravljam vas i zavidim vam. 

BALTAZAR izlazeći, tajniku. 

Je li Betlehem daleko? 

MELHIOR. 

Je li to veliko mjesto? 

BALTAZAR. 

Zar dakle nitko ne poznaje toga kralja? 
MELHIOR. 

Kako ćemo naći njegova vrata? 

GAŠPAR upire prstom u zrak prema 
publici, kao da pokazuje nebo ostaloj dvojici 

Mudraca. 

Tiho! Eto nam zvijezde! 

MELHIOR I BALTAZAR. 

Zvijezda! 

HEROD, koji ih čitavo vrijeme oštro promatra. 
Što gledate na nebo, Gospodo? 

GAŠPAR. 

Eto tako . . . 

BALTAZAR. 

Tako . . . 

MELHIOR. 

Tako . . . 

GAŠPAR. 

Gledamo, hoće li biti lijepo vrijeme, Veli- 
čanstvo. (Pokloni se još jednom. Tri kralja 
iziđu desno.) 

HEROD poglavicama svećeničkim. 

Možete otići, hvala lijepa. (Poglavice sveće- 
nički iziđu lijevo. Tada Herod zakašlje tri puta, 
udari nogom o pod i poviče:) 

Ne, ne, ne, ne! . . . Ja sam kralj židovski! 
Ja sam kralj židovski! Zar sam zato dao pogu- 
biti svojega vlastitoga sina, da se drugi rađaju? 
Ja sam kralj ižidovski! (Sruši se na prijestolje 
gušeći se od bijesa.) 

TAJNIK. 

Umirite se, Gospodaru, umirite se! 

HEROD tiho tajniku. 

Pobrini se, da ti sumnjivci budu pod paskom! 
(Zvjezdani se zastor zatvara.) 

VIII. 

I eto opet Triju Kraljeva na putu. Dolaze 
s desne strane pred stupovima. Anđeo ih pred- 
vodi sa svojom zvijezdom na štapu. 

(Nastavit će se) 

Strašan san. Gospodin Marković se 
tuži liječniku, da drnade svake noći 
strašne sanje. Svaki put pada u neku 
veliku vodu, počne se utapljati, ali 
se uvijek u zadnja čas probudi. 

»A nakon toga,« nastavlja g. Mar- 
ković, »oblije me znoj od straha i pre- 
trpljenih muka ... Šta da radim pro- 
tiv toga, gospodine doktore?« 

»Naučite plivati,« odgovori mu li- 
ječnik. 

Stranac u Miinchenu. Bavarci su po- 
znati kao vrlo dobroćudni i veseh 
ljudi, uvijek spremni na šalu Je- 

dan Zagrepčanin, koji je došao prv- 
puta u Munchen, nagovori na ulici 
jednog tamošnjeg građanina: 

»Ja sam, gospodine, stranac . . .« 

»Razumijem vas, gospodine! Idite 
samo ravno i onda malo zaokrenite 
na lijevo — odmah ćete vidjeti — pi- 
votočje!« 

Kolegijalnost. Majka (Ivici, koji je- 
de jabuku): »Zašto ne daš i svom ko- 
legi malo jabuke? Vidiš, kako te 
milo gleda.« 

Ivica: »Ali, mamice, ja sam kolegi- 
jalan.« 

Majka (začuđeno): »Kako to?« 

Ivica: »Pa ja sam kolegijalan.« 

Idila u vlaku. Stariji gospodin vrlo 
se uzrujao na dijete, što dreči tamo 
nasuprot u majčinom krilu ... I ostali 
putnici u vlaku počeli su se zbog 
toga srditi... Konačno je to starom 
gospodinu dozlogrdilo, i on se u svo- 
joj srdžbi izdere na majku: 



»Valjda ovo derište nema neku pri- 
ljepćivu bolest?« 

»Mogli biste biti sretan da imate 
njegovu bolest, vi stari gospodine. 
Moje dijete dobiva zubiće,« odvrati 
majka djeteta, koje je i dalje »pje- 
valo« svoju pjesmicu. 

U proscima. »Molim vas za ruku 
vaše gospođice kćerke. Uvjeravam 
vas: sve ću učiniti za nju . . .« 

»Ali ne mojte govoriti gluposti! To 
isto sam i ja nekoć govorio svome 
tastu!« 

Ne zna štedjeti... »Tatice!« ve- 
selo dotrči kući mali Zvonko. »Pomi- 
sli, danas sam uštedi o 3 dinara? 
Umjesto da se vozim na tramvaju, 
ja sam lijepo trčao za njim . . .« 

»Ti bedak!« ukori ga otac. »Ti ne 
ćeš nikada znati štedjeti. Da si trčao 
iza jednog automobila, prištedio bi 
50 dinara...!« 

Nije 6 mjeseci izlazio. Dva se pri- 
jatelja nakon dugog vremena sretnu 
na ulici. Ali, dragi prijatelju,« vik- 
ne prvi, »šta se to s tobom dogodilo, 
pa ti izgledaš vrlo loše.« 

»Nije čudo,« primijeti drugi, »već 
šest mjeseci nijesam uopće izlazio.« 

»Dakle bio si bolestan?« Pa šta ti 
je falilo?« 

»10.000 dinara, kad su kod mene 
provađali kontrolu blagajne,« odgo- 
vori mu drugi tiho. 

Na raspravi. »Ali, gospodine pred- 
sjedniče, zar ne opažate, da je taj 
čovjek veliki kreten?« 

»To nije mjerodavno da ga oslo- 
bodim. Vi ne znate, da su kreteni — 
ljudi kao i vi i ja . . .« 



Je // vohl /jofruito- ? 


1. Tko je u hrvatskoj književnosti 
napisao pripovijetku »Dilber Hasan«? 

2. Koji je hrvatski pjesnik bio 
spjevao djelo »Osmanidu«? 

3. Kojega hrvatskoga književnika 
kao dječaka nazivahu Vence? 

4. Koje je narodnosti bio glasoviti 
slikar Arnold Bocklin? 

5. Koje su najglasovitije slike sli- 
kara Arnolda Bocklin-a? 

6. Koje je narodnosti bio ruski knji- 
ževnik Nikola Gogolj? 

7. Kako se između sebe nazivaju 
Rusi i Ukrajinci? 


ODGOVORI IZ PROŠLOG BROJA 

1. Ruski Je car Petar Veliki osobno 
ispitivao Mati ju Zmajević a, Hrvata iz 
Perasta, u pitanjima pomorsko -voj- 
ničke naravi, kada ga je imao primiti 
u svoju službu kao kapetana bojnog 
broda. To je bilo u Karlovim va-rima 
u Češkoj, gdje se car zadržao na svom 
drugom putovanju, 3. studenoga 1712. 

2. U gangutskom je pomorskom 
boju 1714. Hrvat Mati ja Zmajević za- 
povijedao prvim odredom ruskih ga- 
lija. Tada je zarobio šest švedskih 
galija i fregatu s kontraadmiralom. 

3. Mati ja Zmajević, Hrvat u službi 
ruskog cara, ovim je redom zadobio 
admiiralske činove: kontraadmiralski 
17. 1. 1719., viceadmiralski 22. V. 1721., 
a admiralski 7. V. 1727. 

4. Pomorski se boj između Rusa i 
Šveda 1714. bio kraj Hanko-a u južnoj 
Finskoj. Rusi grad Hanko nazivlju 
Gangut. Odatle i naziv gangutski po- 
morski boj. 

5. Parobrod »Gliitra« bi prvi trgo- 
vački brod engleske zastave potop- 
ljen u svjetskom ratu od njemačke 
podmornice. Potopljen je 20. X. 1914. 

6. /Na 31. je listopada 1918. Narodno 
vijeće države Slovenaca, Hrvata i Sr- 
ba bilo preuzelo cjelokupno ratno 
brodovlje Austro Ugarske monarhije 
istakavši na brodovlje hrvatske za- 
stave. 

7. Hrvat Janko Vuković Podkapel- 
ski bi od narodnog vijeća u Zagrebu 
imenovan prvim zapovjednikom aus- 
trougarskog brodovlja po predaji 
ovog narodnom vijeću. M. T. M. 


D O B R I J A N 


I K R A M P U S 



Našemu je Dobrijanu 
bilo vrlo žao, 
kad mu sveti Niko nije 
uprav ništa dao . . . 


No eto ti sad Krampusa, 
da nam čiku gnjavi 
i udara Dobrijana 
po učenoj glavi . . . 


Ali čika ovog puta 
ne poznaje šalu 
i sa štapom Krampusu će 
da izreče — »hvalu«. 


O, gle, Krampus pred njim bježi 
preko bijelog svijeta 
i ostavlja Dobrijanu 
šest divnih paketa! 

V. ŠKVARKIN: »TUĐE DIJETE", KOMEDIJA U TRI ČINA 
Prizor iz prvoga Čina u izvedbi Ruskog Dramskog Studija 25. studenoga J934. u Jeronimskoj dvorani 



U svakoj kući treba da se nađe najnoviji roman Knjiž- 
nice Dobrih Romana: 

»OBITELJ VOJVODE HRVOJA« 

Napisao ga je poznati hrvatski književnik Narcis 
Jenko. — Cijena 30 dinara, uvezano 40 dinara. — 
Naručuje se kod Uprave »Obitelji«, Zagreb, Trg Kralja 
Tomislava 21. 



iftiiKiiiiiiiiiiLiiiiiiiiiiiiiiiiiiiiiiiiiiiiiiiiiiiiiiiiiiiiiiiiimiiiiiiin 

DA LI VAŠE DIJETE IMA U SVOJOJ KNJIŽNICI 
OVE KNJIGE: 

1. Perrault: TRNOVA RUŽICA. 

2. Zeyer: UKLETI PLOVCI. 

3. Zeyer: CAREVIĆ EVSTAF. 

4. Zeyer: KRISTIK. 

5. Perinić: DUGI MARTIN. 

6. Zeyer: SAMKO. 

7. Buts: LAŽNA KRALJICA. 

8. Martinović: POTKARPATSKE PRIČE. 

iiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiuiiir 


Svaka obitelj treba da pretplati svoje dijete na 
ilustrovani dječji mjesečnik „MALA MLADOST 44 


Ilastrovani tjednik * Obitelj * izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se > e vraćaju. m Obitelj “ izdaje Konzorcij Kuća Dobre Štampe. Za izdavaču i uredništvo odgovara Dr Josip Andri , glavni urednik „ Obitelji " 
Zagreb, Trenkova 1. Adresa uredništva' i uprave , Obitelji 11 : Zagreb, Trg Kralja Tomislava 21. Telefon 54-17. Ček. rać pošt. šted. br. 33.536 
, ()bitelj a se tiska u Tiskari Narodnih Nov>na u Zagrebu. Za tiskaru odgovara V. Kirin , Deželićeva ul. 2. 

